stanford-oval/wikipedia huggingface dataset:
Delftin teknillinen yliopisto
Aiheesta muualla

Kuvia tai muita tiedostoja aiheesta Delftin teknillinen yliopisto Wikimedia Commonsissa
Delft TU:n kotisivu (hollanniksi)
Overview of all Master's programmes at Delft University of Technology
Promood - yliopiston tohtoreiden järjestö (Arkistoitu – Internet Archive)
VSSD, Delftin opiskeloiden järjestö (hollanniksi)
Promood (Arkistoitu – Internet Archive), PROMOvendi Overleg Delft
VSSD, Vereniging voor Studie- en Studentenbelangen te Delft
| n k Alankomaalaiset yliopistot |
| --- | --- |
Julkiset:  Amsterdam  Amsterdamin vapaa yliopisto  Delft  Eindhoven  Groningen  Leiden  Maastricht  Nijmegen  Open Universiteit Nederland  Rotterdam  Tilburg  Twente  Utrecht  Wageningen  Universiteit voor Humanistiek 
Yksityiset:  Nyenrode Business University  Protestant Theological University  Theological University of the Reformed Churches 
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Norja  Ranska  BnF data  Saksa  Italia  Israel  Yhdysvallat  Tšekki 2  Australia 
Maantieteelliset:  MusicBrainz place 
Taiteenala:  ULAN 
Henkilöt:  Trove 
Muut:  IdRef 
Kirjasto.
Francesco Bartolomeo Conti

Francesco Bartolomeo Conti (20. tammikuuta 1681 Firenze – 20. heinäkuuta 1732 Wien) oli venetsialainen barokkiajan muusikko ja Wienin hovisäveltäjä. Hän sävelsi 16 oopperaa, yhdeksän oratoriota ja 50 kantaattia.
Conti tuli Wienin hoviin teorbin soittajaksi vuonna 1701 ja pääsi 1713 hovisäveltäjäksi. Hänen ensimmäinen oopperansa oli vuoden 1706 Cleotide. Conti sävelsi kaikki karnevaalioopperat vuodesta 1714 vuoteen 1725, yhtä sesonkia lukuun ottamatta. Hänen koominen oopperansa Don Chisciotte in Sierra Morena (”Don Quijote Sierra Madressa”, 1719) sai suosiota muuallakin, muun muassa Hampurissa.
Kun Contin ensimmäinen vaimo kuoli 1711, tämä nai hovin primadonna Maria Landinin, joka lauloi Contin oopperoiden pääroolit vuodesta 1714 kuolemaansa 1722 asti. Contin kolmas vaimo, primadonna Maria Anna Lorenzani jatkoi tätä perinnettä.
Francesco Bartolomeo Contin poika Ignazio Maria Conti (1699–1759) oli myös teorbisti ja säveltäjä, joka toimi Wienin hovissa vuodesta 1719 alkaen.
Johann Sebastian Bachin tiedetään olleen kiinnostunut Contin kokeellisesta ja yksilöllisestä tuotannosta.
Käännös suomeksi
Per von Bonsdorff

Per Adolf von Bonsdorff
Per Adolf von Bonsdorff (13. elokuuta 1896 Helsinki – 7. joulukuuta 1946 Helsinki) oli suomalainen jääkärimajuri ja vapaaherra (vapaaherrallinen suku numero 49, von Bonsdorff). Hänen vanhempansa olivat professori, lääkintäkenraalimajuri ja vapaaherra Hjalmar Gabriel von Bonsdorff ja Julia Maria Sofia Hirn. Hänet vihittiin avioliittoon vuonna 1920 Margit Fredrique Saurénin kanssa.
Opinnot

Hän kirjoitti ylioppilaaksi Helsingin ruotsalaisesta normaalilyseosta vuonna 1915 ja liittyi Nylands Nationiin. Hän jatkoi opintojaan Helsingin yliopiston filosofisen tiedekunnan fyysis-matemaattisella osastolla. Hän opiskeli Ranskan sotakorkeakoulussa vuosina 1922–1923.
Jääkäriaika

Von Bonsdorff liittyi jääkäriliikkeeseen, jolle Saksa antoi sotilaskoulutusta "partiolaiskurssilla" Lockstedtin leirin harjoitusalueella. Hänet sijoitettiin Preussin kuninkaallisen jääkäripataljoona 27:n 1. komppaniaan alkuvuonna 1916, josta myöhemmin siirrettiin pataljoonan ratsuosastoon. Hän otti osaa Saksan armeijassa taisteluihin ensimmäisessä maailmansodassa Venäjän armeijaa vastaan itärintamalla Saksan miehittämällä alueella Misajoella ja Lielupejoella.
Suomen sisällissota

Von Bonsdorff saapui Suomeen jääkäreiden pääjoukon mukana Vaasaan luutnantiksi ylennettynä helmikuun lopulla 1918 osallistuakseen hallituksen alaisten Suomen tasavallan joukkojen (valkoiset) taisteluihin sisällissodassa. Hänet komennettiin adjutantiksi 1. jääkärirykmentin ja sittemmin 1. jääkäriprikaatiin ja Ausfeldin ryhmään, jossa ominaisuudessa oli Tampereen taistelussa sekä taisteluissa Viipurissa ja Karjalankannaksella.
Palvelus armeijassa ja suojeluskunnassa

Sodan jälkeen von Bonsdorff toimi yleisesikunnan toimistoupseerina ja myöhemmin Vuoristoprikaatin adjutanttina. Hänet siirrettiin yleisesikuntaan syksyllä 1918 ja Uudenmaan rakuunarykmenttiin 1919. Von Bonsdorff komennettiin adjutantiksi 1. divisioonaan, mistä hänet siirrettiin marraskuussa 1919 Yleisesikuntaan toimistoupseeriksi toimien operatiivisen, tilastollisen ja keskusosaston varapäällikkönä. Hänet komennettiin 3. komppanian päälliköksi Kaartin jääkäripataljoonaan 1921. Armeijasta von Bonsdorff erosi 1922 ja hän matkusti jatkamaan opintojaan sotakorkeakouluun Ranskaan, mistä palasi Helsingin suojeluskunnan Valkoisen Rykmentin 1. pataljoonan päälliköksi 1923-1925. Hänet nimitettiin Helsingin suojeluskuntapiirin 1. alueen päälliköksi 1926 ja määrättiin samalla hoitamaan 1. sotilasohjaajan tehtäviä. Suojeluskunnasta hän erosi syksyllä 1926.
Siviilitöissä

Von Bonsdorff toimi armeija- ja suojeluskuntatyön ohella Tollander & Klärichin Tupakkatehtaan toimitusjohtajan apulaisena ajalla 1922-1926. Takuu- ja Luotto-oy:n toimitusjohtajana hän oli 1927-1930 ja Suomalaisen Oy Original Odhnerin toimitusjohtajana 1931-1932. Von Bonsdorff osti osuudet Hirfsalan ja Dåvitsin kartanoista Kirkkonummella 1928.
Talvisota

Talvisodan aikana 1939-1940 von Bonsdorff kävi tiedustelukurssin ja toimi erikoistehtävissä Kotijoukkojen esikunnassa.
Sodan jälkeen

Talvisodan jälkeen von Bonsdorff ryhtyi maanviljelijäksi Porkkalassa ja oli siellä koko jatkosodan ajan. Hänet on haudattu Helsinkiin.
Ylennykset ja kunniamerkit
| 0 | 1 | 2 |
| --- | --- | --- |
| Ylennykset |  | Kunniamerkit |
|  Hilfsgruppenführer 1. lokakuuta 1916  Gruppenführer 28. marraskuuta 1917  Luutnantti 11. helmikuuta 1918  Kapteeni 16. toukokuuta 1919  Majuri (erotessa) 8. marraskuuta 1922 |     |  Vapaudenristi 4. lk. miekkojen kera  Vapaussodan muistomitali soljen kera  Jääkärimerkki  Preussin rautaristi 2. lk.   Saksan maailmansotaan osallistuneiden kunniaristi  Johanniittain Ritarikunnan ritari |
Jääkäripataljoonan ratsuosasto Libaussa syksyllä 1917. Etualalla Luutnantti Sievert ja Zugführer Ljungberg.
Delhin metro

| Delhin Metro दिल्ली मेट्रो |
| --- | --- |


Sijainti:  Delhi, Intia
Avattu:  24. joulukuuta 2002
Pituus:  189,63 km
Asemia:  142
Linjoja:  6
Liikennöitsijä(t):  Delhi Metro Rail Corporation Ltd
Matkoja päivässä:  1,15 milj. 
  
Delhin Metro (hindiksi दिल्ली मेट्रो Dillī Meṭro) on metrojärjestelmä, joka toimii Delhin, Gurgaonin ja Noidan kaupunkien alueilla Pohjois-Intiassa. Järjestelmä koostuu kuudesta metrolinjasta, jotka ovat kokonaispituudeltaan 125,67 kilometriä. Metroasemia on 142, joista 35 maanalaisia. Järjestelmässä on korotettuja, maan pinnalla kulkevia sekä maanalaisia ratoja. Järjestelmässä on sekä normaaliraideleveyksisiä että myös leveämpiä raideleveyksisiä raiteita. Metroa käytti noin 1,15 miljoonaa ihmistä päivittäin vuoden 2010 alkupuoliskolla.
Historia

Intian ensimmäisen metrojärjestelmän, Kalkutan metron, rakentaminen ei sujunut ongelmitta viivästyksien ja budjetin suuren ylityksen takia, jotka johtuivat osittain politisoitumisesta, teknisistä ongelmista ja byrokratiasta. Kokemusten myötä rakennuttaja ja liikennöitsijä Delhi Metro Rail Corporation Ltd. (DMRC) sai valtuudet päättää urakkatarjouksista, menojen seurauksesta ja työntekijöiden palkkaamisesta. Seurauksena rakentaminen sujui tasaisemmin, lukuun ottamatta erimielisyyksiä järjestelmän raideleveydestä. DMRC piti normaaliraideleveyttä, 1 435 mm, parempana vaihtoehtona mutta Intian rautatieministeriö pakotti järjestelmän ottavan käyttöön Intian oman leveän raideleveysstandardin, eli 1 676 mm. Rakennustyöt alkoivat 1. lokakuuta 1998.
Atal Bihari Vajpayee, silloinen Intian pääministeri, vihki ensimmäisen metrolinjan käyttöön 24. joulukuuta 2002. Ensimmäinen rakennusvaihe valmistui vuonna 2006 pysyen budjetissaan ja melkein kolme vuotta edellä aikataulusta.
Verkosto

Metroverkostoa rakennetaan vaiheissa, joista ensimmäinen valmistui 27. lokakuuta 2006. Kolmas (112 km) ja neljäs (108,5 km) vaihe valmistuu vuosina 2015 ja 2021 tässä järjestyksessä. Järjestelmä on neljännen vaiheen valmistuttua 413 kilometrin pituinen.
Verkosto > Nykyiset linjat

Vuonna 2013 metrosta on valmiina vaiheet I ja II, eli kuusi linjaa joiden varrella on 142 metroasemaa. Raideverkon kokonaispituus on 190 km. Vaiheet III ja IV valmistuvat 2015 ja 2021.
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
| Linja | Avattu | Laajennettu | Asemia | Pituus (km) | Pääteasemat | Pääteasemat | Junia | Raideleveys | Sähköt |
| Punainen | 24.12. 2002 | 4.6. 2008 | 21 | 25.09 | Dilshad Garden | Rithala | 26 | 1676mm | 25kV OHE |
| Keltainen | 20.12. 2004 | 3.9. 2010 | 34 | 44.65 | Jahangirpuri | HUDA City Centre | 60 | 1676mm | 25kV OHE |
| Sininen | 31 .12. 2005 | 30 .10. 2010 | 44 | 49.93 | Noida City Centre | Dwarka Sector 21 | 70 | 1676mm | 25kV OHE |
| Sininen | 7 .1. 2010 | 14 .7. 2011 | 7 |   8.74 | Yamuna Bank | Vaishali | 70 | 1676mm | 25kV OHE |
| Vihreä | 3 .4. 2010 | — | 13 | 15.14 | Inderlok | Mundka | 15 | 1435mm |  |
| Vihreä | 27 .8. 2011 | — | 2 |   3.32 | Kirti Nagar | Ashok Park Main | 15 | 1435mm | 25kV OHE |
| Violetti | 3 .10. 2010 | 14.1. 2011 | 15 | 20.04 | Central Secretariat | Badarpur | 30 | 1435mm | 25kV OHE |
| Oranssi Airport Express | 23.2. 2011 | — | 6 | 22.70 | New Delhi | Dwarka Sector 21 | 8 | 1435mm | 25kV OHE |
|  | Total |  | 142 | 190 |  |  |  |  |  |
Aiheesta muualla

Wikimedia Commonsissa on kuvia tai muita tiedostoja aiheesta .
Delhi Metro Rail Corporation Ltd. (DMRC)
Tino Alaspää

Tino Alaspää (s. 1. maaliskuuta 2003) on suomalainen pesäpalloilija. Alaspää edustaa Superpesiksessä pelaavaa Kempeleen Kiriä. Hänen sopimuksensa joukkueen kanssa ulottuu kauden 2026 loppuun saakka. Hän on edustanut Superpesiksessä myös Seinäjoen JymyJusseja. Alaspään kasvattajaseura on Oulun Lippo. Hän pelaa ulkokentällä polttolinjassa ja sisäpelissä etenijänä tai vaihtajana. Alaspää on pelannut 26 Superpesiksen runkosarjan ottelua. Näissä otteluissa hän on lyönyt yhden kunnarin, tuonut 16 juoksua ja kerännyt 67 kärkilyöntipistettä. Alaspää on pelannut yhden Superpesiksen alempien pudotuspelien ottelun. Tässä ottelussa hän toi kaksi juoksua ja keräsi viisi kärkilyöntipistettä. Uran tilastot päivitetty kauden 2024 jälkeen.
Kamloops Blazers

| Kamloops Blazers |
| --- | --- |

Perustettu:  1966
Entiset nimet:  Estevan Bruins (1966–1971) New Westminster Bruins (1971–1981) Kamloops Junior Oilers (1981–1984) 
Kaupunki:   Kamloops, Brittiläinen Kolumbia
Kotiareena:  Sandman Centre
– kapasiteetti:  5 464
Sarjataso:  WHL
Konferenssi:  Läntinen
Divisioona:  B.C.
Värit:                
Toimitusjohtaja:   Shaun Clouston
Päävalmentaja:   Shaun Clouston
Mestaruudet:  Memorial Cup (1992, 1994, 1995)   WHL (1984, 1986, 1990, 1992, 1994, 1995)
Infobox OKNimi-testi OK: 
Kamloops Blazers on Western Hockey Leaguessa pelaava junioriseura. Seuran kotikaupunki on Kamloops Brittiläisessä Kolumbiassa.
Joukkue kaudella 2024–2025

| Maalivahti |
| --- | --- | --- | --- | --- | --- |
| # |  | Pelaaja | Hanskakäsi | Syntymävuosi | Syntymäpaikka |
| 1 |  | Alexander Scheiwiller | L | 2005 | Calgary, Alberta, Kanada |
| 31 |  | Logan Edmonstone | L | 2007 | Saskatoon, Saskatchewan, Kanada |
| 35 |  | Dylan Ernst | L | 2004 | Weyburn, Saskatchewan, Kanada |
| Puolustajat |
| --- | --- | --- | --- | --- | --- |
| # |  | Pelaaja | Kätisyys | Syntymävuosi | Syntymäpaikka |
| 3 |  | Samuel Borschowa | R | 2005 | McTaggart, Saskatchewan, Kanada |
| 5 |  | Isa Guram | L | 2007 | Burnaby, Brittiläinen Kolumbia, Kanada |
| 6 |  | Matteo Kočí | L | 2005 | Karlovy Vary, Tšekki |
| 11 |  | Rhett Ravndahl | R | 2005 | Birch Hills, Saskatchewan, Kanada |
| 12 |  | Ryan Michael (A) | L | 2005 | Langley, Brittiläinen Kolumbia, Kanada |
| 17 |  | Jager Gugyelka | L | 2007 | Coaldale, Alberta, Kanada |
| 18 |  | Harrison Brunicke (A) | R | 2006 | Calgary, Alberta, Kanada |
| 32 |  | Kalan Anderlini | L | 2006 | Langley, Brittiläinen Kolumbia, Kanada |
| Hyökkääjät |
| --- | --- | --- | --- | --- | --- | --- |
| # |  | Pelaaja | Kätisyys | Pelipaikka | Syntymävuosi | Syntymäpaikka |
| 7 |  | Max Sullivan | L | VLH | 2006 | Calgary, Alberta, Kanada |
| 9 |  | Emmitt Finnie (C) | L | VLH | 2005 | Abbotsford, Brittiläinen Kolumbia, Kanada |
| 10 |  | Conner Radke | R | OLH | 2006 | Langdon, Alberta, Kanada |
| 13 |  | Bryce Minten | R | KH | 2006 | Vancouver, Brittiläinen Kolumbia, Kanada |
| 14 |  | Nathan Behm | R | VLH | 2007 | Calgary, Alberta, Kanada |
| 15 |  | Ty Bonkowski | R | KH | 2008 | Richmond, Brittiläinen Kolumbia, Kanada |
| 16 |  | Tommy Lafrenière | R | OLH | 2007 | Hornby Island, Brittiläinen Kolumbia, Kanada |
| 19 |  | Andrew Thomson | L | KH | 2007 | Sherwood Park, Alberta, Kanada |
| 21 |  | Josh Kelly | L | VLH | 2006 | Port Moody, Brittiläinen Kolumbia, Kanada |
| 22 |  | Jordan Keller (A) | L | VLH | 2005 | Kamloops, Brittiläinen Kolumbia, Kanada |
| 25 |  | John Szabo | L | VLH | 2005 | Lethbridge, Alberta, Kanada |
| 27 |  | Vít Záhejský | R | KH / OLH | 2007 | Plzeň, Tšekki |
| 29 |  | Beau Courtney | R | KH | 2004 | Parker, Colorado, Yhdysvallat |
| 34 |  | Oren Shtrom | L | VLH | 2004 | Gilbert, Arizona, Yhdysvallat |
|   |  | Ashton Tait | R | KH | 2006 | Prince Albert, Saskatchewan, Kanada |
|   |  | Cole Wadsworth | L | VLH | 2006 | Penticton, Brittiläinen Kolumbia, Kanada |
Lähde: EliteProspects
Valmennus & Joukkueenjohto

Päävalmentaja & Toimitusjohtaja: Shaun Clouston
Apuvalmentaja: Don Hay
Apuvalmentaja: Chris Murray
Maalivahtivalmentaja: Dan De Palma
Apumaalivahtivalmentaja: Bailey De Palma
Fysiikkavalmentaja: Greg Kozoris
Huoltopäällikkö: Tyler Roth
Apulaistoimitusjohtaja: Tim O'Donovan
Henkilöstöjohtaja: Aaron Keller
Lähde: EliteProspects
Aiheesta muualla

Kamloops Blazersin verkkosivut (englanniksi)
Kamloops Blazersin EliteProspects sivut
| Itäinen konferenssi | Itäinen konferenssi | Läntinen konferenssi | Läntinen konferenssi |
| --- | --- | --- | --- |
| Itäinen | Keskinen | B.C. | U.S. |
| Brandon Wheat Kings | Calgary Hitmen | Kamloops Blazers | Everett Silvertips |
| Moose Jaw Warriors | Edmonton Oil Kings | Kelowna Rockets | Portland Winterhawks |
| Prince Albert Raiders | Kootenay Ice | Prince George Cougars | Seattle Thunderbirds |
| Regina Pats | Lethbridge Hurricanes | Vancouver Giants | Spokane Chiefs |
| Saskatoon Blades | Medicine Hat Tigers | Victoria Royals | Tri-City Americans |
| Swift Current Broncos | Red Deer Rebels |  |  |
Celle

| Celle |
| --- | --- |
 Cellen vanhaakaupunkia.
 lippu:  vaakuna
 Celle
 Koordinaatit: 52°37′N, 10°5′E 
Valtio:  Saksa
Osavaltio:  Ala-Saksi
Piirikunta:  Celle
Hallinto:  
 – Pormestari:  Dirk-Ulrich Mende (SPD)
Pinta-ala:  
 – Kokonaispinta-ala:  176,01 km²
Korkeus:  40 m m
Väkiluku:  69 001 (2 011)
 – Väestötiheys:  406 as./km²
 
 Cellen viralliset sivut  
Infobox OKVirheellinen NIMI-arvo: 
Celle [ˈtsɛlə] on kaupunki Ala-Saksin osavaltiossa Saksassa. Se sijaitsee Weserin sivujoen Allerin varrella, koilliseen Hannoverista. Kaupungin pinta-ala 176,01 km2 ja se on jaettu 17 kaupunginosaan. Vuoden 2011 väestönlaskennassa siellä oli 69 001 asukasta.
Varhaisin maininta Cellestä kirjallisessa tuotoksessa voidaan sijoittaa vuodelle 986. Tuolloin se tunnettiin nimellä Kellu. Cellen vanhakaupunki Altencelle perustettiin vuoden 1248 tienoilla. Itse Celle sai kaupunginoikeudet vuonna 1292 herttua Otto II:lta. Vuosina 1371–1705 Celle toimi Braunschweig-Lüneburgin herttuoiden residenssikaupunkina.
Nykyisin Celle tunnetaan kauniista ristikkorakenteisista taloista, joita vanhassa kaupungissa on 480.
Ystävyyskaupungit

Celle Ligure
Holbæk
Hämeenlinna
Kwidzyn
Meudon
Quedlinburg
Sumy
Tavistock
Tjumen
Tulsa
Aiheesta muualla

Wikimedia Commonsissa on kuvia tai muita tiedostoja aiheesta .
Cellen viralliset internetsivut
Otto Bonsdorff

Otto Emil Avenir Bonsdorff.
Otto Emil Avenir Bonsdorff (7. heinäkuuta 1892 Tampere – 16. maaliskuuta 1987 Helsinki) oli suomalainen jääkärikenraalimajuri. Hänen vanhempansa olivat insinööri Karl Oswald Bonsdorff ja Amalia Charlotta Alroè. Hänet vihittiin avioliittoon vuonna 1918 Libausta kotoisin olevan opettaja Olga Erna Maria Alroèn kanssa.
Opinnot

Bonsdorff kirjoitti ylioppilaaksi Tampereen ruotsalaisesta yhteiskoulusta vuonna 1911 ja liittyi Nylands Nationiin. Opintojaan hän jatkoi Dresdenin teknillisessä korkeakoulussa vuosina 1912–1913.  Ranskan sotakorkeakoulussa Bonsdorff opiskeli vuosina 1920–1922. Suomen Sotakorkeakoulun hän suoritti vuosina 1931–1932.
Jääkärikausi

Bonsdorff matkusti Tornion kautta Tukholmaan. Sieltä hän jatkoi saamansa virallisen diplomaattipassin turvin Saksaan, jossa hän liittyi yhtenä ensimmäisten vapaaehtoisten joukossa Pfadfinder-kurssille. Kurssi järjestettiin Pohjois-Saksassa sijaitsevalla Lockstedter Lagerin harjoitusalueella. Leirille hän ilmoittautui 1. maaliskuuta 1915. Hänet sijoitettiin joukon 2. komppaniaan, josta hänet siirrettiin Jääkäripataljoona 27:n pioneerikomppaniaan 31. elokuuta 1915. Bonsdorff otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Schmardenissa sekä Aa-joella. Hän haavoittui Schmardenissa 25. heinäkuuta 1916. Hänet komennettiin Tukholman värväystoimistoon 10. helmikuuta – 12. toukokuuta 1916 väliseksi ajaksi. Hän osallistui Berlissä järjestetyille kaasunsuojelukursseille 2.–19. joulukuuta 1916 ja Libaussa järjestetyille moottorivenekursseille loppukesästä 1917. Hän kuului myös siihen kolmen miehen ryhmään, joka yritti järjestellä etappitietä Hiidenmaalta Ahvenanmaalle 27. marraskuuta 1917 – 5. helmikuuta 1918 välisenä aikana.
Suomen sisällissota

Bonsdorff saapui takaisin Suomeen (Vaasaan) yliluutnantiksi ylennettynä jääkäreiden pääjoukon mukana 25. helmikuuta 1918. Hänet komennettiin ensin adjutantiksi ja 23. helmikuuta alkaen komppanianpäälliköksi 2. jääkärirykmentin 12. jääkäripataljoonaan. Hän otti osaa taisteluihin Tampereen Kalevankankaalla, missä hän haavoittui 28. maaliskuuta 1918.
Sisällissodan jälkeinen aika

Sisällissodan jälkeen Bonsdorff toimi komppanianpäällikkönä Pioneerikoulutuspataljoonassa. Sieltä hänet siirrettiin Pioneeripataljoona 2:een, jonka nimi muutettiin myöhemmin Rautatiepataljoonaksi. Vuonna 1920 hänet komennettiin Aliupseerikoulun johtajaksi 3. Divisioonaan ja Ranskaan (L`école militaire du génie), missä hän vietti vuodet 1920–1922. Yleisesikunnan virkaatekeväksi päälliköksi hänet komennettiin vuonna 1927. Vuonna 1928 Bonsdorff komennettiin Sotakorkeakouluun linnoitusopin opettajaksi, missä tehtävässä hän toimi vuoteen 1933 saakka. Talvisodan uhkan kasvaessa hänet komennettiin vapaaehtoisten linnoitustöiden johtajaksi.
Talvi- ja Jatkosota

Talvisotaan Bonsdorff osallistui 2. Armeijakunnan pioneerikomentajana. Välirauhan aikana hän toimi Päämajan Linnoitussuunnitteluosaston päällikkönä. Jatkosodan sytyttyä hänet siirrettiin Päämajan Linnoitusosaston päälliköksi. Hän toimi Edvard Hanellin jälkeen linnoitustöiden johdossa W. E. Tuompon esityksestä 16. heinäkuuta 1941 alkaen.
Sotien jälkeinen aika

Sotien jälkeen Bonsdorff toimi pioneerikomentajana Armeijakunnassa, kunnes vuonna 1946 hänet komennettiin Pioneerikoulun johtajaksi. Näihin aikoihin hän toimi myös Sotakorkeakoulussa sillanrakennuopin opettajana. Vuonna 1947 hän sai nimityksen Pääesikuntaan Pioneeriosaston päälliköksi, missä tehtävässä hän oli vuoteen 1952 saakka, jolloin vastaanotti pioneeripäällikön tehtävät. Tässä nykyistä pioneeritarkastajan tehtävää vastaavassa virassa hän oli siihen saakka kunnes vuonna 1955 erosi vakinaisesta palveluksesta ja siirtyi Insinööritoimisto Vesto Oy:n kustannuslaskentaosaston päälliköksi. Bonsdorff palveli Vestoa vuoteen 1962 saakka.
Luottamustoimet

Bonsdorff toimi Haminan kaupunginvaltuuston jäsenenä vuosina 1924–1925 ja Teknisten joukkojen kunniatuomioistuimen puheenjohtajana vuonna 1926. Suomen Valkoisen Kaartin kunnianeuvoston puheenjohtajana hän toimi vuosina 1933–1935 ja 1. Divisioonan kunniatuomioistuimen jäsenenä vuosina 1938–1939. Hän toimi Pioneeriupseeriyhdistyksen puheenjohtajana vuosina 1952–1968.
Julkaisuja

Nimellä O. Bonsdorff:
Hävitystyöt taistelukeinona ja niiden taktillinen käyttö. Tiede ja ase 4/1936
Ylennykset ja kunniamerkit
| 0 | 1 | 2 |
| --- | --- | --- |
| Ylennykset |  | Kunniamerkit |
|  Gruppenführer 2. syyskuuta 1915  Yliluutnantti (Kapteeni) 11. helmikuuta 1918  Majuri 1920  Everstiluutnantti 1925  Eversti 1940  Kenraalimajuri 1952  Yleisesikuntaupseerin arvonimi 1932 |       |  Vapaudenristi 1. lk.  Vapaudenristi 2. lk.  Vapaudenristi 4. lk. miekkojen kera  Suomen Valkoisen Ruusun 1. lk. ritarimerkki  Vapaudenmitali 2. lk.  Vapaussodan muistomitali soljen kera  Talvisodan muistomitali  Jääkärimerkki  Saksan Kotkan ritarikunnan 1. lk. kunniamerkki  Preussin 2. lk. Rautaristi  Saksan haavoittumismerkki  Saksan maailmansotaan osallistuneiden kunniaristi  Viron Kotkaristi ritarikunnan 3. lk. ansioristi  Puolan Polonia Restituten ritarikunnan 4. lk. kunniamerkki  Unkarin ensimmäisen maailmansodan muistomitali |
Jääkäripataljoona 27:n pioneerikomppania.
Borel-joukko

Borel-joukot muodostavat matematiikassa laajan kokoelman joukkoja, joihin kuuluu mm. avoimet, suljetut, kompaktit,  G_{\delta }- ja  F_{\sigma }-joukot. Borel-joukkoja käytetään paljon erityisesti mittateoriassa helpon lähestyttävyyden vuoksi. Esimerkiksi avaruudessa  \mathbb {R} ^{n} Borel-joukot muodostavat hyvin laajan Lebesgue-mitallisten joukkojen kokoelman.
Määritelmä

Olkoon  (X,{\mathcal {T}}) topologinen avaruus. Kutsumme kokoelmaa
joukon  X Borelin perheeksi. Tämän perheen alkioita kutsutaan Borel-joukoiksi. Borelin perhe on siis määritelmänsä mukaan suppein niistä joukon  X sigma-algebroista, jotka sisältävät  X:n avoimet joukot eli topologian  {\mathcal {T}}. Erityisesti Borelin perhe on  X:n topologian virittämä sigma-algebra  \sigma ({\mathcal {T}}).
Esimerkkejä

Reaalilukujen joukon  \mathbb {R}  osajoukoista Borelin joukkoja ovat muun muassa:
\mathbb {R}  itse
kaikki avoimet, puoliavoimet ja suljetut välit
kaikki muotoa  [a,\infty ),  (a,\infty ),  -\infty ,b) tai  (-\infty ,b] olevat rajoittamattomat välit
kaikki muutkin \mathbb {R} :n avoimet ja suljetut joukot
esimerkiksi kaikki joukot, joissa on vain äärellinen tai numeroituva määrä alkioita tai joiden ulkopuolelle jää vain äärellinen tai numeroituva määrä reaalilukuja
kaikki avoimien joukkojen numeroituvat leikkaukset ja suljettujen joukkojen numeroituvat yhdisteet.
Itse asiassa ei olekaan helppo muodostaa esimerkkiä  \mathbb {R} :n osajoukosta, joka ei ole Borelin joukko. Kuitenkin Borelin joukot muodostavat vain pienen osan  \mathbb {R} :n kaikista osajoukoista. Kaikkien Borelin joukkojen joukon mahtavuus nimittäin on sama kuin  \mathbb {R} :n (kontinuumin mahtavuus), kun taas  \mathbb {R} :n kaikkien osajoukkojen joukon mahtavuus on aidosti suurempi.
\mathbb {R} :n Borelin joukoilla on keskeinen merkitys muun muassa toden­näköisyys­laskennassa. Toden­näköisyys­kentissä, joiden perusjoukkona on  \mathbb {R} , on todennäköisyys määriteltävissä vain niille  \mathbb {R} :n osajoukoille, jotka ovat Borelin joukkoja.